Usāmah ibn Lādin

Usāmah ibn Lādin (أسامة بن محمد بن عوض بن لادن Usāmah ibn Muḩammad ibn ‘Awaḑ ibn Lādin; 10. märts 1957 Ar-Riyāḑ, Saudi Araabia – 2. mai 2011 Abbottabad, Pakistan), üldtuntud kui Osama bin Laden, oli Saudi Araabia mõjuvõimsa ibn Lādini perekonna liige ja terroriorganisatsiooni Al-Qā‘idah' asutaja. 

Ta sai tuntuks seoses väidetava osalemisega 2001. aasta 11. septembri terrorirünnakus Maailma Kaubanduskeskuse kaksiktornidele New Yorgis, milles hukkus 2996 inimest. Algul Usāmah eitas seotust terroriaktiga"Bin Laden says he wasn't behind attacks" vaadatud 8.05.11., kuid hiljem võttis süü omaks. Usāmah ibn Lādin oli kantud Föderaalse Juurdlusbüroo kümne kõige tagaotsitavama põgeniku nimekirja kui üks maailma ohtlikumaid kurjategijaid. Tema tabamisele viiva informatsiooni eest oli välja pandud 50 miljoni dollari suurune pearaha.

Usāmah oli 1980. aastatel Nõukogude-Afganistani sõjas NSV Liidu vastaste võitlejate juht. Isegi kui ta tegi tollal koostööd CIA-ga, siis alates 1994. aastast oli ta rahvusvaheliselt tagaotsitav terrorist. 

Surm

2. mail 2011 korraldasid USA eriväed Pakistani pealinna Islamabadi lähedal Abbottabadi linnas operatsiooni, mille käigus toimunud tulistamises Usāmah ibn Lādin tapeti"Barack Obama: Osama bin Laden on surnud" vaadatud 08.05.2011.Osama bin Ladeni surma kinnitas DNA-analüüs vaadatud 08.05.2011.. Usāmah polnud sel ajal relvastatudpostimees.ee vaadatud 08.05.2011.. Tema majast konfiskeeritud arvutitest ilmnes, et Al-Qā‘idah'l oli plaanis 11. septembril 2011 saboteerida USA-s rongepostimees.ee vaadatud 07.05.2011.. Pole veel teada, kas tegemist võis olla n-ö sihilikult ette söödetud eksitava informatsiooniga. Usāmah ibn Lādin maeti Araabia merre, kuna USA-l oleks raske olnud leida riiki, kes oleks nõustunud teda matma oma territooriumile.delfi.ee vaadatud 07.05.2011. Mõned islamiõpetlased teatasid seepeale, et muslimi merre matmine on islamiseadustega vastuolus. Ameerika Ühendriikide valitsusametnike kinnitusel viidi Usāmah ibn Lādini matusetalitus läbi islami tavade kohaselt, mis näevad ette surnukeha rituaalset pesemist, surilinasse mähkimist ja matmist 24 tunni jooksul pärast surma.Sea burial of Osama bin Laden breaks sharia law, say Muslim scholars, Guardian, 2. mai 2011.

Usāmah ibn Lādini tabamine läks kokku maksma 2 triljonit USA dollaritPostimees vaadatud 12.05.2011..

Pärast Usāmah ibn Lādini surma sai Al-Qā‘idah' ajutiseks juhiks endine Egiptuse eriväelane Saif al-AdeliAl-Qaeda ajutiseks juhiks sai endine Egiptuse eriväelane, Postimees, 19. mai 2011., keda teatakse ka Muhamad Ibrahim Makkawi nime all, kuid eeldatavasti saab Al-Qā‘idah' järgmiseks alaliseks juhiks ibn Lādini kauaaegne asemik, samuti egiptlane Ayman al-Zawahiri.

Viited

Välislingid
 Kaarel Kaas. Noor lõvi ja papist tiiger Diplomaatia, mai 2011
 Statement From the Family of Osama bin Laden The New York Times, 10. mai 2011
 Osama bin Ladeni pojad: miks meie relvitu isa ilma kohtuta hukati? Delfi, 11. mai 2011

Kategooria:Terroristid
Kategooria:Saudi Araabia inimesed
Kategooria:Sündinud 1957
Kategooria:Surnud 2011